stanford-oval/wikipedia huggingface dataset:
מנחם פאלק

| --- | --- |

 לידה:  17 בפברואר 1951 (בן 73) ביסטריצה, רומניה
 מדינה:  ישראל 
 מקום לימודים:  אוניברסיטת בן-גוריון בנגב 
 שפות היצירה:  עברית 
 תחום כתיבה:  שירה תרגום, פרוזה וילדים
 
מנחם מ' פאלק (נולד ב-17 בפברואר 1951) הוא משורר, סופר ומתרגם ישראלי.
ביוגרפיה

נולד בביסטריצה שברומניה. ב-1964 עלה לישראל. למד ספרות עברית ופילוסופית באוניברסיטת בן-גוריון בנגב.
ספריו ותרגומיו ראו אור בהוצאות שונות בארץ ומחוץ לישראל. שימש כסגן יו"ר אגודת הסופרים העברים  במשך שלוש קדנציות. שימש באגודה זו יו"ר ועדת קבלה (2013-2006) וחבר הוועד המנהל החל מ-2005. עורך כתבי-עת ספרותיים, אנתולוגיות וספרי שירה. היה המפיק מטעם אגודת הסופרים העברים של "לקסיקון הסופרים העברים בהווה" (2006), וחבר מערכת של "הלקסיקון ההיסטורי" (2008). שיריו ותרגומיו פורסמו בעשרות כתבי-עת ואנתולוגיות בישראל ומחוצה לה. שימש יו"ר מועצת כתב עת "פסיפס" (2016-2014). השתתף במעל 20 כנסים, רובם בינלאומיים.
ארגן מיני-פסטיבל "שירה מנצחת פנדמיה 3" עם ICR ואגודת הסופרית (12 משוררים), בזום, אוגוסט 2020.
מפרסם דף תרגום עברי-רומני - רומני-עברי אחת לשבוע במוצ"ש וכן דף עדכון (הודעות ומאמרים) באמצע השבוע, בפייסבוק.
מתגורר במבשרת ירושלים.
ספריו

קמטים, שירים, 1990, 56 עמ'
קומתיים, 1992, 76 עמ'
קסמים, שירים, 1994, 76 עמ'
קולבים, שירים, 1995, 71 עמ'
סכין מרוחה בדבש, שירים, 1997, 70 עמ'
אהבה בפריזמה, הגיגים, 1997, 62 עמ'
אונקייה של רגש, שירים, 1999, 48 עמ'
על שמנים ומחשבים, הגיגים וסיפורים, 1999, 64 עמ'
בין אבני הנפש, שירים, 2000, 95 עמ'
משקעים של קפה, שירים, 2001, מהדורה שנייה 2005, 96 עמ'
שבעה ימים של זעם, שירים, 2005, צור אות ואור שלם, 96 עמ'
רוכסנים של סתיו, 2006, צור אות, 112 עמ'
מסעותיו של פגסוס, 2007, צור אותו, 119 עמ'
מרקם גלימתו של דרקולה (שירים, סיפורים, מסות, 2007), 60 עמ'
הציידים החדשים – עשרה סיפורי פרוזאק, 2008, 127 עמ'
"המיתוס של טירת מאו" מהדורה 4 מורחבת, דו-לשונית, עברית-אנגלית, הכוללת שיר ותרגומו ל-50 שפות, הוצאת צור-אות, 2014, (140 +46 עמ')
ליצן בסמטאות הלב, שירים, 2011, צור אות, 271 עמ'
לפי-עטלפי וחברים, סיפור לילדים, צור אות 2012, 32 עמ'
לפי- עטלפי, אבא או אמא, סיפור לילדים, צור אות 2015, 32 עמ'
"סתיו פרום וחושפני", צור-אות, 2015, 702 עמודים.
קולות מן החדר האחר, שירים, עקד, פברואר 2016, 174 עמ'
קצב של מילים, עקד, שירים, פברואר 2018, 300 עמ'
שפת אב שפת אם, שירים, עמדה, 2021, 106 עמ'
ספריו בשפות אחרות

"אנשים מפוחלצים", הוצאת "אמון" הונגריה ו"צור-אות" ישראל, שירים, דו-לשוני: עברי-רומני, תרגום מנחם מ' פאלק, ז'נט קארפ, ויקטוריה מילסקו ומיכאלה אלבו, 2010, 120 עמ'
"מגדלים", הוצאת "אמון" הונגריה ו"צור-אות" ישראל, שירים, דו-לשוני: עברי רוסי, תרגום ויקי נתן (נטלי ויסוצקי), 2010, 122 עמ'
"Jerusalove", Selected poem 1973-2011, fourth bilingual Hebrew-english Extended Edition, Zur-ott Edition, 2011, 116 pg.
"אנשים מפוחלצים", הוצאת "צור-אות", שירים - דו-לשוני: אוקראינית-עברי, תרגום אנטול ויארה, 2011, 118 עמ'
"מעגל השמש", הוצאת "אמון" הונגריה", שירים - דו-לשוני: עברי-הונגרי, תרגום ארון גאאל, 2011, 134 עמ'
"לילי-ליליאק", מהדורה רומנית של "לפי-עטלפי וחברים", סיפור לילדים, תרגום ורוניקה בלאז', הוצאת טימישוארה, רומניה, 2012, 32 עמ'
"ליצן בסמטאות הלב", הוצאת Timpul - Iasi, רומניה, 2014, מבחר משירי הספר "ליצן בסמטאות הלב", 96 עמ'
"שורשים", שירים נבחרים ברומנית מתוך הספרים שתורגמו "אנשים מפוחלצים" ו"ליצן בסמטאות הלב", הוצאת צור-אות, 2014, 48 עמ'
"קולות מן החדר הצונן", הוצאת ג'יורג'ה קוז'בוק ( Bistrita, Editura George Cojcuc), שירים בשפה הרומנית, הופיע בעיר ביסטריצה, רומניה, 2015, 126 עמ'
"קצב של מילים", הוצאת דטקטיב (Bucuresti, Editura Detectiv literar), שירי מנחם פאלק בשפה הרומנית, הופיע רומניה, 2018, 160 עמ'
"שירים", הוצאת רובריק (Rubric), שירי מנחם פאלק בשפה האינדית, תרגום: פונם מישרה, הופיע בהודו, 2020, 96 עמ', מסת"ב 9788194182658
"קצב של מילים", הוצ' גרינטה, קלוז'-נפוקה, רומניה, (Editura Grinta), שירי מנחם מ' פאלק בשפה הספרדית, (תרגום: לואיסה פוטורנסקי ומרתה טיטלבאום) 2020, 100 עמ'
"קצב של מילים", הוצאת גרינטה, קלוז'-נפוקה, רומניה, (Editura Grinta), שירי מנחם מ' פאלק בשפה הצרפתית, (תרגום: ליליאנה אנה) 2020, 90 עמ'
"קצב של מילים", הוצאת גרינטה, קלוז'-נפוקה, רומניה, (Editura Grinta), שירי מנחם מ' פאלק בשפה הערבית, (תרגום: מועין שלביה) 2020, 108 עמ'
"שפת אב שפת אם", הוצאת דיוניסוס, גרמניה, מאת מנחם מ' פאלק בשפה הגרמניתית, 110 עמ'. תרגום: ד"ר קריסטיאן וו. שניק, Editura Dionysos, Germania ,2022
"שפת אב, שפת אם", הוצאת, "הזמן", מאת מנחם מ' פאלק ובתרגומו לשפה הרומנית, 104 עמ'. עריכה: מריוס קלארו, Editura Timpul, Iasi, Romania, ,2022
"שפת אב, שפת אם", הוצאת, "עמדה", ישראל, מאת מנחם מ' פאלק, מהדורה דו-לשונית בתרגומה לשפה האנגלית של יערה בן דוד, 195 עמ'. 2022
"שפת אב, שפת אם", הוצאת, "עמדה", ישראל, מאת מנחם מ' פאלק, מהדורה רוסית בתרגומה לשפה הרוסית של מרינה וראצ'ו, 95 עמ'. 2023
"שפת אב, שפת אם", הוצאת, "ראפט", ראמניקו סאראט, רומניה, מאת מנחם מ' פאלק, מהדורה צרפתית בתרגומה לשפה הצרפתית של אאורורה דניאלה גארטרל, 95 עמ'. 2023
"לשונות משתרגים", הוצאת, "עמדה", ישראל, מאת מנחם מ' פאלק, מהדורה רב-לשונית בתרגומים לשפות שונות ובכלל זה שירו של החתול מאו ל-50 שפות, הקולז' על העטיפה של יערה בן דוד, 202 עמ'. 2024
"O uncie de emotii - poema aprinsa", הוצאת, Editura Fundației Culturale Ion D. Sîrbu Petroşani   2024", מאת מנחם מ' פאלק, מהדורה רומנית, 85 עמ'. 2024
אנתולוגיות בתרגומו

אנתולוגיה: "עם עתיק ליריקה חדשה"- מבחר של 26 משוררים ישראלים מתורגמים לרומנית, מהדורה דו לשונית, תרגם מנחם פאלק, צור אותו 2012, 56 עמ'
אנתולוגיה: מולדת המשורר, 2015, מבחר משוררים ישראליים ממוצא רומני מתורגמים לרומנית, ומשוררים רומנים מתורגמים לעברית- תרגם מ' פאלק, 288 עמ'
אנתולוגיה: מולדת המשורר- קסת הדמעות, 2016, בוקובינה, שירי שואה של משוררים ישראלים מתורגמים לרומנית, מהדורה דו לשונית, רומניה, 210 עמ'
אנתולוגיה: מלאכים עם כנפי קרח- מבחר שירה רומנית, עקד 2017, תרגם מנחם פאלק (עריכה מ' פאלק
ואביב עקרוני), 220 עמ'
אנתולוגיה: לא כתבתי דבר - אנתולוגיה לשירה דו-לשונית עברית-רומנית, עמדה 2021, תרגם וערך מנחם מ' פאלק, 162 עמ'
ספרים שתרגם מעברית לרומנית

"המשורר בעל דיו הסתרים", מבחר משירת דן פגיס בתרגום לרומנית, מהדורה דו-לשונית, הוצאת מוּשטיני, סוציאבה, בוקובינה, רומניה, 2014, 144 עמ'
"כל הנחלים", משירי אביב עקרוני המתורגמים לרומנית, מהדורה דו-לשונית, הוצאת עקד, 2015, 94 עמ'
"תאונה ונס בערב", פואמה מאת איתמר יעוז-קסט, מתורגמים לרומנית, הוצאת עקד, 2015, 54 עמ'
"האם אתה עדיין זוכר", מבחר משירת חמוטל בר יוסף בתרגום לרומנית, מהדורה דו-לשונית, הוצאת מוּשטיני (סדר סטריינו), סוציאבה, בוקובינה, רומניה, 2017, 173 עמ'
"ציפורקטן", פואמה, דיתי רונן בתרגום לרומנית, מהדורה דו-לשונית, הוצאת מוּשטיני, סוציאבה, בוקובינה, רומניה, 2017, 40 עמ'
"לפני השער האפל", שירים דוד פוגל בתרגום לרומנית, מהדורה דו-לשונית, הוצאת מוּשטיני, סוציאבה, בוקובינה, רומניה, 2018, 153 עמ'
"זהויות", שירים של אדית קובנסקי בתרגום לרומנית, הוצאת דטקטיב קולטורל, רומניה, 2019, 84 עמ'
"שנים ורימונים", שירים, צדוק עלון בתרגום לרומנית, מהדורה דו-לשונית, הוצאת מוּשטיני, סוציאבה, בוקובינה, רומניה, 2020, 121 עמ'
"הולך וכותב", שירים, אביחי קמחי בתרגום לרומנית, מהדורה דו-לשונית, הוצאת מוּשטיני, סוציאבה, בוקובינה, רומניה, 2020, 111 עמ'
"שער הרחמים", רומן נוער מאת הסופרת דורית זילברמן בתרגום לרומנית, הוצאת כתב העת Banchetul, פרסום בהמשכים, רומניה, 2021.
"מדברת אליך", שירים נבחרים, חוה פנחס-כהן בתרגום לרומנית, מהדורה דו-לשונית, הוצאת מוּשטיני, סוציאבה, בוקובינה, רומניה, 2021, 95 עמ'
"כלה קרננית", שירים נבחרים, ענת זגורסקי שפרינגמן בתרגום לרומנית, מהדורה דו-לשונית, הוצאת עמדה, ישראל, 2022, 65 עמ'
"עדיין תופרת מילים", מהדורת דו-לשונית מורחבת בתרגום לרומנית,, דבי סער, הוצאת עמדה, ישראל, 2022, 93 עמ'
"על אוכף הזמן", מהדורת דו-לשונית בתרגום לרומנית,, יערה בן-דוד, הוצאת עמדה, ישראל, 2022, 143 עמ'
"שער הרחמים", מהדורה בתרגום לרומנית, דורית זילברמן, הוצאת יון ד. סארבו, רומניה, 2023, 196 עמ'
ספרים שתרגם מרומנית לעברית

ארון גאאל, "חֹסר בספירת מלאי", שירים, תרגום מהונגרית-רומנית לעברית, הוצאת צור-אות, מהדורה דו-לשונית עברית-רומנית, 2011, 104 עמ'
וֵרוֹנִיקָה בָּלַאז', "מָגֵן מַשְׁלֶה", שירים, תרגום מרומנית, הוצאת צור-אות, מהדורה דו-לשונית עברית-רומנית, 2011, 96 עמ'
וֵרוֹנִיקָה בָּלַאז', "ירושלים, ירושלים", שירים, תרגום מרומנית, הוצאת צור-אות, מהדורה תלת-לשונית, רומנית-אנגלית-עברית, 2013, 140 עמ' + 36 עמ'
ז'נט (יואנה) קארפ, "תְּשׁוּקוֹת מְכֻתָּרוֹת", שירים, תרגום מרומנית, הוצאת צור-אות, מהדורה דו-לשונית עברית-רומנית, 2013, 88 עמ'
מריוס קלארו, תרגיל בבדידות, שירים, תרגום מרומנית, בהוצאת צור-אות, מהדורה דו-לשונית עברית-רומנית, 2014, 163 עמ'
יון קוקורא, "בתוך קינה בתריסים מוגפים", ו-"החיים בתוך מנעול" מבחר שירים, תרגום מרומנית, הוצאת צור-אות, 2014, 80 עמ'
אדריאן סוצ'יו, "הנביא העממי", שירים, תרגום מרומנית, בהוצאת צור-אות, מהדורה דו-לשונית עברית-רומנית, 2015, 64 עמ'
דומיטרו וֶלְיָה, "אודטה", שירים, תרגום מרומנית במהדורה דו-לשונית (90 + 90 עמ') וכן במהדורה עברית בלבד (90 עמ'), בהוצאה רומנית, 2015
לוצ'יאן וסילסקו, "הארץ שלי, החיים שלי, האהבה שלי", שירים, תרגום מרומנית, בהוצאת צור-אות, מהדורה דו-לשונית עברית-רומנית,2016, 116 עמ'
אמיל יוליאן סודה, "בונה הסולמות", שירים, תרגום מרומנית, בהוצאת צור-אות, מהדורה דו-לשונית עברית-רומנית, 2017, 72 עמ'
סילביו דקין, "כרטיסים ליציע", שירים, תרגום מרומנית, בהוצאת צור-אות, מהדורה דו-לשונית עברית-רומנית, 2017, 120 עמ'
סימונה טומה, "סימונה אחת", שירים, תרגום מרומנית, בהוצאת צור-אות, מהדורה דו-לשונית עברית-רומנית, 2018, 112 עמ'
דומיטרו וליה, "שיירה לעבר בבל", שירים, תרגום מרומנית, בהוצאת צור-אות, מהדורה דו-לשונית עברית-רומנית, 2018, 108 עמ'
וֵרוֹנִיקָה בָּלַאז', "מחשבות ללא כתובת", שירים, תרגום מרומנית, הוצאת צור-אות, מהדורה דו-לשונית עברית-רומנית, 2019, 84 עמ'
אאורה קריסטי, "מסלול האל" (Orbita zeului), תרגום מרומנית, הוצאת עמדה, 2020, 126 עמ'
מריוס קלארו, "כפר נטוש" (sat parasit), תרגום מרומנית, מהדורה דו-לשונית, הוצאת עמדה, 2021, 134 עמ'
יון דרגושנול, "החולצות שאחרי" (camasile de dupa), תרגום מרומנית, מהדורה דו-לשונית, הוצאת עמדה, 2021, 120 עמ'
קריסטיאן וו.שנק, "האיש עם הפירורים" (omul cu firimituri), תרגום מרומנית, מהדורה דו-לשונית, הוצאת עמדה, 2022, 183 עמ'
אאורה קריסטי, "גנים חמורי סבר" (Gradini Austere), תרגום מרומנית, הוצאת עמדה, 2022, 143 עמ'
פאול ספירסקו, "נוף דומם עם אשליות" (Natura moarta cu iluzii), מהדורה דו-לשונית, תרגום מרומנית, הוצאת עמדה, 2023, 125 עמ'
קריסטיאן מראפט, "ציד אנחת הלילה" (Vânătorul oftatului de noapte), מהדורה דו-לשונית, תרגום מרומנית, הוצאת עמדה, 2023, 180עמ'
דומיטרו וליה, "לוציפרה" (Lucifera), מהדורה דו-לשונית, תרגום מרומנית, הוצאת עמדה, 2023, 114עמ'
לורדנה פלורנטינה דליאן, "העלמה אף אחת" (domnisoara nimeni), מהדורה דו-לשונית, תרגום מרומנית, הוצאת עמדה, 2024, 142עמ'
פרסים, מענקים ואותות (רשימה חלקית)

קרן עמו"ס (קרן בית הנשיא למלומדים וסופרים), 2005
אות "מולדת המשוררים", 2008, בּוּקוֹבִינָה (סוּצָ'בָה) רומניה, לזכרו של פּוֹל סָלָאן, כיו"ר ועדת השיפוט בתחרות כתיבה לנוער
"אות יקיר אגודת הסופרים העבריים במדינת ישראל", 2010
"אות הצטיינות באומנות בינלאומית", מטעם קרן בינלאומית לתרבות ואומנות EOS, והוצאת "אמון", הונגריה, 2010
"אות הערכה להצטיינות ספרותית ותרומה רבה לעריכת הכנס ה-32", וכן מדליה, מטעם "הקונגרס הבינלאומי ה-32 לשירה, "האקדמיה הבינלאומית לתרבות ואומנות, ישראל, 2012
תעודה "דוקטור כבוד" על תרומתו באמצעות יצירתו המעמיקה בערכיה המוסריים, האזרחיים והיושר שהושגו על ידי ההתרגשות ורגישות היצירות האומנותיות שחיבר, מטעם האקדמיה למדע, אומנות, תרבות ומחזאות "סיטה די רומה", 2014
תעודת "שגריר המורשת הרוחנית הבוקובינית בישראל" מטעם נשיא המועצה של מחוז בוקובינה, רומניה, 2014
תעודת "תעודת הצטיינות" על העשייה הספרותית מטעם אגודת "ארגוטיקה", בעיר סיביו, רומניה, 2016
תעודת "תעודת הצטיינות" על העשייה הספרותית מטעם אגודת "אנטרס", בעיר גלאצי, רומניה, 2017
תעודת כבוד במסגרת חגיגות שנת ה-70 למדינה, על תרגומים, שירה וספרים דו-לשוניים, מטעם מכון התרבות הרומני, הוצאת סגה ואיגוד העיתונאים והאינטלקטואלים בשפה הרומנית בישראל, מאי 2018
הפרס הלאומי "טודור ארגזי" לקידום יצירתו של המשורר הרומני הגדול מנחם מ' פאלק מטעם מועצת המחוז גורז' - המרכז לשימור וקידום התרבות המסורתית גורז', הפסטיבל הבינלאומי לספרות טודור ארגזי, ה-39, שנערך ב Tg-Jiu, רומניה, 2019
פרס צ'פריאן קירואסיו, על שירותיו לשירה הרומנית, מטעם דירקציה 9, בוקרשט, 2019
פרס שגריר של התרבות הרומנית בארץ הקודש, מטעם כתב העת Contemporanul, פרויקט של משרד התרבות הרומני, 2022, תל אביב
תעודת כבוד לפרס "דורה דיסטריה לשנת 2022-2023" מטעם קרן לתרבות יון ד. סירבו על תרגומו לספר שער הרחמים מאת דורית זילברמן, 2023
לקריאה נוספת

מנחם מ' פאלק, טבעת ועניבה, באנתולוגיה "תמונה קבוצתית" (ספרות ישראלית במאה ה-21), עמ' 455–456, הוצאת כרמל, 2017.
הרנסאנס הפולני

ערך זה עוסק בתקופת ההתחדשות בפולין. אם התכוונתם למשמעות אחרת, ראו .
טירת ואוול בקרקוב, הנחשבת לשיא אדריכלות הרנסאנס בפולין
הרנסאנס הפולני (בפולנית Odrodzenie, "לידה מחדש"), הייתה תקופה בהיסטוריה של פולין שנמשכה מסוף המאה ה-15 ועד סוף המאה ה-16, ושנחשבת לתור הזהב של התרבות הפולנית. ממלכת פולין (שמשנת 1569 הייתה ידועה בשם האיחוד הפולני-ליטאי), שנשלטה על ידי השושלת היגלונית, השתתפה בצורה אקטיבית ברנסאנס האירופאי. מאה השנים האלו, שלא היו בהן מלחמות, אפשרו לפולין לחוות תקופת צמיחה תרבותית. הרפורמציה הפרוטסטנטית התפשטה באותה התקופה במדינה, תנאי המחיה השתפרו מאוד, הערים גדלו, וייצוא סחורות חקלאיות העשירו את האוכלוסייה, ובעיקר את האצולה הפולנית, שהחלה להשתלט על המערכת הפוליטית של פולין.
סקירה

הרנסאנס, שהתחיל בצפון איטליה, החל להתפשט בפולין במאות ה-15 וה-16. הייתה זו תוצאה של בואם של אמנים, סוחרים ומלומדים איטלקיים, שהגיעו מאז סוף המאה ה-15 לפולין, ובעיקר לקרקוב. רוח הרנסאנס ההומניסטית שהעלתה על נס את כבוד האדם ואת כוח תבונתו התקבלה בברכה בפולין. עבודות רבות תורגמו לפולנית משפות עתיקות, בעיקר לטינית, יוונית ועברית, וכן משפות מודרניות כמו איטלקית.
האוניברסיטה היגלונית בקרקוב, אחת מהאוניברסיטאות העתיקות בעולם, נהנתה מתור הזהב שלה בין השנים 1500 ל-1535, אז היא משכה 3,215 סטודנטים - שיא שלא ישבר עד סוף המאה ה-18. תקופת הרנסאנס הפולני באקדמיה של קרקוב הולידה מדענים ואמנים בולטים רבים. ביניהם היה ניקולאוס קופרניקוס, שפיתח את המודל ההליוצנטרי על מערכת השמש. פולנים צעירים, בעיקר ממשפחות אצולה, למדו במערכת חינוך של יותר מ-2,500 בתי ספר ומספר אקדמיות, ולעיתים קרובות נסעו למדינות אחרות כדי להמשיך את לימודיהם. חברים באליטה האינטלקטואלית של פולין שמרו על קשרים עם המלומדים החשובים באירופה באותה התקופה, כמו תומאס מור וארסמוס. דרך החלפת רעיונות זו פולין לא רק השתתפה בהתפתחויות המדעיות והתרבותיות של הרנסאנס, אלא גם הפיצה אותן בין העמים הסלאבים של מזרח אירופה, ובמיוחד בבלארוס ובאוקראינה. משם הועברו הרעיונות החדשים לרוסיה, שחיזקה באותה התקופה את קשריה עם אירופה. ארבעת הספרים הראשונים בעולם בכתב הקירילי הודפסו בקרקוב בשנת 1491.
באותה התקופה התמריצים להתפתחותיות חדשות באמנות ובאדריכלות היו רבים. המלך זיגמונד הראשון, שמלך משנת 1507, היה פטרון של אמנים רבים, והתוכנית השאפתנית ביותר שלו הייתה הפיכתו של ארמון ואבל, משכנם העתיק של מלכי פולין, למבנה רנסאנס מודרני, תחת שרביטו של האדריכל הפלורנטיני ברתולומאי ברצ'י. ההתלהבות של זיגמונד לרוח הרנסאנס עברה לא רק לבנו, זיגמונד השני, אלא גם לתושבים עשירים רבים שרצו להציג לעולם את טעמם האמנותי. בשנת 1578 השר יאן זמויסקי הגה תוכנית בניית עיר רנסאנס אידיאלית, זמושץ', שהפכה במהרה למרכז מנהלי, מסחרי וחינוכי חשוב. אולם הנהנות הראשיות מאמנות הרנסאנס היו שתי הערים הגדולות ביותר בפולין, קרקוב (אליה הגיעו אדריכלים איטלקיים רבים), וגדנסק (אליה הגיעו בעיקר אדריכלים מגרמניה ומהולנד).
מרכז התרבות המוזיקלית בפולין היה המעון המלכותי בקרקוב, שם המלכים הקיפו את עצמם במלחינים ומוזיקאים מפולין וכן מחו"ל. היצירות הטובות ביותר של התקופה היו יצירות אינסטרומנטליות, מוזיקה לריקודים, מוזיקה לעוגב ומוזיקה פוליפונית. האוסף הראשון והנרחב ביותר של מוזיקה לעוגב, שנקרא "הטבלטורה", נאסף בשנת 1540 על ידי המלחין הפולני יאן מלובלין.
מכונת הדפוס הראשונה בפולין הוקמה בקרקוב בשנת 1473, ומוערך כי במחצית השנייה של המאה ה-16 כ-17 בתי דפוס בפולין הוציאו לאור יותר מ-120 ספרים בשנה, כאשר כל ספר הוצא בכ-500 עותקים. התרגום הראשון המלא של התנ"ך לפולנית נעשה בשנת 1561, ובאותו הזמן פורסם המילון האורתוגרפי הפולני הראשון. הרנסאנס הפולני היה דו-לשוני, כאשר שפת האצולה הייתה ערבוב של פולנית ולטינית.
המלך זיגמונד הראשון, שהיה פטרון חשוב של הרנסאנס בפולין
הווארד אייקן

| --- | --- |

 לידה:  8 במרץ 1900 הובוקן, ארצות הברית 
 פטירה:  14 במרץ 1973 (בגיל 73) סנט לואיס, ארצות הברית 
 ענף מדעי:  מתמטיקה שימושית, מדעי המחשב 
 מקום מגורים:  מקסיקו, פורט לודרדייל 
 מקום קבורה:  Lauderdale Memorial Park 
 מקום לימודים:  Arsenal Technical High School (1918)  אוניברסיטת ויסקונסין-מדיסון (1923)  אוניברסיטת שיקגו (1935)  אוניברסיטת הרווארד (1939) 
 מנחה לדוקטורט:  אמורי לאון צ'אפי 
 מוסדות:  אוניברסיטת מיאמי (1961–1973)  IBM (1937–1940)  צי ארצות הברית (1940–1945)  וסטינגהאוס (1927–1931)  Madison Gas and Electric (1918–1927)  אוניברסיטת הרווארד (1945–1961) 
 תלמידי דוקטורט:  Gerrit Blaauw, Martin Greenberger, Warren Lloyd Semon, Peter Calingaert, Albert L. Hopkins, פרד ברוקס, Leroy Brown Martin, Jr., קנת איברסון, Robert Lovett Ashenhurst, הרברט פ. מיטשל, אנתוני אטינגר, Gerard Salton 
 פרסים והוקרה:  היכל התהילה הלאומי לממציאים (2014)  מדלית אדיסון (1970)  מדליית ג'ון פרייס ות'ריל (1964)  פרס לזכר הארי גוד (1964)  עמית האקדמיה האמריקאית לאמנויות ולמדעים (1947) 
 
הווארד הת'וויי אייקן (באנגלית: Howard Hathaway Aiken,‏ 8 במרץ 1900 - 14 במרץ 1973) היה מדען מחשב אמריקאי, עם שורשים גרמניים.
אייקן היה אחד מחלוצי מדע המחשב שתכנן את המחשב הרווארד סימן 1 של חברת IBM.
ביוגרפיה > ראשית חייו

אייקן נולד בעיר הובוקן, ניו ג'רזי כבנם היחיד של דניאל אייקן, בן למשפחה אמידה מאינדיאנה ושל מרגרט אמילי לבית מיריש, ממוצא גרמני. ההורים התחתנו במנהטן שנה קודם. התמכרותו של האב לאלכוהול העיבה על ילדותו. בשנת 1911 המשפחה עברה לאינדיאנפוליס. שם נרשם אייקן לתיכון הטכני "ארסנל" הוקם זה עתה בשנת 1912 בבניין של ארסנל ממלכתי לשעבר.
יום אחד כשהאב השיכור תקף את אמו, גירש אייקן בן ה-14 עם מחתה ביד את אביו מהבית. הוא ואמו התנתקו לחלוטין מהאב ומשפחתו ונאלצו להתפרנס לבדם.
בנסיבות אלה עזב אייקן את התיכון והתחיל לעבוד בהתקנת טלפונים באינדיאנפוליס. ניסה בו זמנית להשלים את לימודיו על ידי קורסים בהתכתבות. בהתערבות אחד ממוריו בתיכון שהתרשם מהפוטנציאל שלו, השיג אייקן עבודה כמפעיל מרכזייה משמרת לילה בחברה לתאורה ולהסקה וחידש בשעות הבוקר את לימודיו בתיכון "ארסנל".
על אף הקשיים וההפסקה בעבר הצליח אייקן לסיים את התיכון בעזרת מבחן מיוחד שעבר מיוזמת מנהל התיכון, מיילו סטיוארט.
בעזרת אותו המנהל הועסק אייקן במשרה חדשה בחברה לחשמל ולגז של מדיסון. הוא עבר עם אשתו לעיר זו ועבד במשמרת ערב. נרשם ללימודי הנדסת חשמל באוניברסיטת ויסקונסין–מדיסון ועבד גם כעוזר של פרופסור לפיזיקה. כסטודנט חי חיי עוני והתגורר בשותפות עם עוד 2–3 סטודנטים, בעוד ששכר דירה נפרדת לאמו.
אחרי שסיים את לימודיו בפקולטה המשיך לעבוד בחברה לחשמל וגז במדיסון, הפעם כמהנדס חשמל האחראי על התכנון השיפוץ של תחנת הכוח של החברה. אחרי קבלת התואר קודם כמהנדס ראשי, תפקיד שבו כיהן 4 שנים ותרם רבות לשיפור התפוקה. בשנת 1927 הוא עזב את מדיסון ועבר לשיקגו כמהנדס כללי ב
בתחנה הראשית של החברה החשמלית ולייצור וסטינגהאוס. שם עסק בתכנון תחנות כוח. בשנת 1931 התמנה למנהל מחוזי ב-Line Material Company בדטרויט. אף על פי שהרוויח טוב התגעגע למחקר המדעי. עבד שם שנה ונרשם ללימודי פיזיקה אוניברסיטת שיקגו. כשלא אהב את תוכנית הלימודים שם בשנת 1933 העדיף לעבור לאוניברסיטת הרווארד ועבר יחד עם אמו לגור בקיימברידג' (מסצ'וסטס)
ביוגרפיה > פעילותו המדעית והאקדמית

בשנת 1939 סיים אייקן את הדוקטורט בהרווארד. בתקופתו בהרווארד נתקל במשוואות דיפרנציאליות היכולות להיפתר רק בשיטה דיגיטלית. אז הוא המציא כלי חשמלי-מכני ללחישוב שאיפשר לו לבצע את רוב הטרחה. מחשב זה נקרא תחילה ASCC -Automatic Sequence Controlled Calculator ומאוחר יותר כונה מחדש "הרווארד סימן 1".
בעזרת חברת IBM הושלמה בניית מחשב זה והוא הותקן בהרווארד בפברואר 1944.
בשנת 1947 השלים אייקן את עבודתו על מחשב נוסף: הרווארד סימן 2. כמו כן עבד על הרווארד סימן 3 - הרווארד סימן 4.
סימן-3 השתמש בכמה מרכיבים אלקטרוניים בעוד שסימן-4 היה כולו אלקטרוני. סימן 3 וסימן 4 השתמשו בזיכרון של תוף מגנטי, בעוד סימן 4 מצויד גם בזיכרון גרעין מגנטי.
בשנת 1947 הנהיג אייקן בהרווארד את תוכנית הלימודים למדעי המחשב, כעשור לפני אוניברסיטאות אחרות.
מדעני מחשב רבים עשו עבודת דוקטור בהנחייתו.
אחרי שפרש לגמלאות התגורר אייקן בפורט לודרדייל בפלורידה. הוא המשיך לתרום למחקרים טכנולוגיים. הקים את Howard Aiken Industries Incorporated, חברת ייעוץ שסייעה לעסקים בסכנת כישלון. בעת שהותו בפלורידה הצטרף לסגל אוניברסיטת מיאמי כפרופסור למידע. העניק ייעוץ לחברות כמו לוקהיד מרטין ומונסנטו.
אייקן נפטר בגיל 73 בשנת 1973 בשנתו בעת שביקור בעיר סנט לואיס, מיזורי.
ביוגרפיה > חייו הפרטיים

הווארד אייקן היה נשוי שלוש פעמים: ללואיז מנסיל, אחר כך לאגנס מונטגומרי ובשלישית - למרי מקפרלנד. נולדו לו שתי בנות: קייצ'ל אן, מאשתו הראשונה ואליזבת' (בטסי) מהנישואים השניים. אלמנתו מרי נפטרה בשנת 2013.
הוא שירת במילואים כמפקד בחיל הים של ארצות הברית.
פרסים ואותות הוקרה

1947 - חבר באקדמיה האמריקאית למדעים ולאמנויות
1958 - פרס להנדסה של המכללה להנדסה ויסקונסין-מדיסון
1964 - אייקן היה הראשון שזכה בפרס הרי מ. גודי (מדליה ואלפיים דולר) על תרומתו המקורית למחשבון האוניברסלי, שהוביל לייצור המחשב הדיגיטלי האוניברסלי.
1964 - פרס ג'ון פרייס ווד'ריל
1970 - מדליית אדיסון - מטעם המכון למהנדסי חשמל ואלקטרוניקה בארצות הברית IEEE - על התרומה המצטיינת והחלוצית לפיתוחם ויישומם של מחשבים גדולים דיגיטליים
תואר דוקטור לשם כבוד של האוניברסיטאות ויסקונסין, ויין והמכון הפוליטכני בדרמשטאט.
לקריאה נוספת

Gerard O’Regan, Giants of Computing - A Compendium of Select, Pivotal Pioneers, Springer, 2013, pp. 53–58.
המחשב הרווארד IBM מארק 1 - צדו השמאלי.
510-519 לפנה"ס

שימו לב: ערך זה מכיל אירועים מן השנים 519 - 510 לפנה"ס
אירועים

519 לפנה"ס - ז'ינג משושלת ג'ואו מתמנה למלך סין
518 לפנה"ס - דריווש הראשון מתחיל את בניית פרספוליס.
518 לפנה"ס - תת-היבשת ההודית -דריווש הראשון משלים את כיבוש פונג'אב.
516 לפנה"ס - חנוכת בית המקדש השני.
514 לפנה"ס - דריווש הראשון חוצה עם צבאו את הבוספורס ומנצח במלחמה נגד הסקיתים בדנובה.
513 לפנה"ס - דריווש הראשון מכניעה את דאקיה ותראקיה כחלק ממלחמתו נגד הסקיתים.
513 לפנה"ס - מערב הודו הופכת למחוז בפרס וממונה עליה אחשדרפן, השטח שנשלט עי ידי האחשדרפן כולל את עמק האינדוס.
512 לפנה"ס - סון דזה, מחבר הספר אמנות המלחמה, מתחיל לשרת כגנרל ואסטרטג צבאי בצבא הסיני.
512 לפנה"ס - היפיאס - בנו השני של פייסיסטראטוס וטיראן אתונה מגורש במרד שנתמך על ידי קלאומנס הראשון מלך ספרטה.
510 לפנה"ס - סיום שלטונו של לוקיוס טארקוויניוס סופרבוס, מלך רומא השביעי והאחרון.
510 לפנה"ס - נפילת המלוכה הרומאית ועלייתה של הרפובליקה הרומית.
510 לפנה"ס - דמרטוס יורש את אביו אריסטון ונהיה מלך ספרטה.
אישים משמעותיים

אופרוניוס - צייר רומאי
נולדו

519 לפנה"ס - חשיארש הראשון, שמזוהה לעיתים עם האחשוורוש
וינט סרף

| --- | --- |

 לידה:  23 ביוני 1943 (בן 81) ניו הייבן, מחוז ניו הייבן, ארצות הברית 
 ענף מדעי:  מדעי המחשב
 מקום מגורים:  ארצות הברית
 מקום לימודים:  אוניברסיטת סטנפורד (1965)  אוניברסיטת קליפורניה בלוס אנג'לס (1970)  אוניברסיטת קליפורניה בלוס אנג'לס (1972)  תיכון ון נויס 
 מנחה לדוקטורט:  ליאונרד קליינרוק, ג'רלד אסתרין 
 מוסדות:  חברת גוגל  אוניברסיטת סטנפורד  IBM  DARPA 
 תלמידי דוקטורט:  רפאל פינקל, חנן סמט 
 פרסים והוקרה:  מדליית ה-IEEE (2023)  חבר זר של החברה המלכותית (2016)  קצין בלגיון הכבוד (2014)  היכל התהילה של האינטרנט (2012)  קירילוס ומתודיוס (2006)  היכל התהילה הלאומי לממציאים (2006)  פרס חלוץ קרן החזית האלקטרונית (1993)  IEEE Koji Kobayashi Computers and Communications Award (1992)  פרס ACM למערכת תוכנה (1991)  עמית IEEE  מדליית בנג'מין פרנקלין (2018)  פרס קטלוניה הבין-לאומי (2018)  פרס המלכה אליזבת להנדסה (2013)  פרס OII למפעל חיים (2011)  פרס הארולד פנדר (2010)  פרס יפן (2008)  מדליית החירות הנשיאותית (2005)  פרס טיורינג (2004)  פרס נסיכת אסטוריאס למחקר טכני ומדעי (2002)  פרס צ'ארלס סטארק דרייפר (2001)  פרס מרקוני (1998)  המדליה הלאומית לטכנולוגיה וחדשנות (1997)  מדליית IEEE על שם אלכסנדר גרהם בל (1997)  עמית ACM (1994) 
 אתר רשמי
 תרומות עיקריות
 פיתוחים בתחום אינטרנט
 חתימה:   
 
וינטון גריי "וינט" סרף (באנגלית: Vinton Gray "Vint" Cerf; נולד ב-23 ביוני 1943) הוא מדען מחשב אמריקאי הנחשב לאחד מ"אבות האינטרנט". יחד עם בוב קאהן. זכה, בין היתר, בפרס טיורינג, במדליית החירות הנשיאותית ובמדליה הלאומית לטכנולוגיה.
פרסים והוקרה

סרף זכה למספר תוארי כבוד, ביניהם תוארי דוקטור מהמכון הטכנולוגי של ציריך, קולג' הקפיטול, אוניברסיטת פיזה, אוניברסיטת גטיסבורג, פוליטכניק ברוקלין ועוד.
פרסים נוספים בהם זכה:
פרס "נסיך אסטוריאס" למדעים ולטכנולוגיה
עמית ACM
פרס על שם יורי רובינסקי
פרס SIGCOMM על תרומה לפיתוח האינטרנט
בדצמבר 1997, הוא זכה במדליה הלאומית לטכנולוגיה ביחד עם רוברט אליוט קאהן. המדליה הוענקה על ידי ביל קלינטון.
הוא זכה במדליית "האגדה החיה" מספריית הקונגרס באפריל 2000.
נבחר לחבר באגודה לנשים במדע (AWIS) בשנת 2000.
פרס צ'ארלס סטארק דרייפר (2001)
סרף וקאהן הם הזוכים בפרס טיורינג לשנת 2004, על פיתוח פרוטוקולי התקשורת של האינטרנט.
בנובמבר 2005, וינטון סרף וקאהן זכו במדליית החירות הנשיאותית. המדליה הוענקה על ידי ג'ורג' וו. בוש על תרומתם ליצירת האינטרנט.
שמו נכנס להיכל הלאומי לממציאים ביחד עם קאהן במאי 2006.
ביחד עם רוברט קאהן הוא זכה בפרס יפן בינואר 2008.
בשנת 2013 זכה בפרס המלכה אליזבת להנדסה, יחד עם בוב קאהן (ארצות הברית), וינט סרף (ארצות הברית) ולואי פוזין (צרפת), על תרומתם לפרוטוקולים המרכיבים את הארכיטקטורה הבסיסית של האינטרנט.
לקריאה נוספת

Gerard O’Regan, Giants of Computing - A Compendium of Select, Pivotal Pioneers, Springer, 2013, pp. 63–65.